CELEX: 32008R0775
Language: sl
Date: 2008-08-04 00:00:00
Title: Uredba Komisije (ES) št. 775/2008 z dne 4. avgusta 2008 o določitvi mejnih vrednosti ostankov za krmni dodatek kantaksantin poleg pogojev iz Direktive 2003/7/ES (Besedilo velja za EGP)

5.8.2008   
            
            
               SL
            
            
               Uradni list Evropske unije
            
            
               L 207/5
            
         
      UREDBA KOMISIJE (ES) št. 775/2008
   z dne 4. avgusta 2008
   o določitvi mejnih vrednosti ostankov za krmni dodatek kantaksantin poleg pogojev iz Direktive 2003/7/ES
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti tretjega stavka člena 13(2) Uredbe,
   ob upoštevanju naslednjega:
   
               (1)
            
            
               V zvezi z dodatkom kantaksantin pogoje za dovoljenje za nekatere kategorije živali določa Direktiva Komisije 2003/7/ES z dne 24. januarja 2003 o spremembi pogojev za dovoljenje kantaksantina v krmi v skladu z Direktivo Sveta 70/524/EGS (2). V zvezi s kategorijami, ki jih zajema Direktiva 2003/7/ES, so bili z navedeno direktivo nadomeščeni pogoji za dovoljenje iz Uredbe Komisije (ES) št. 2316/98 (3). Ta dodatek je bil vpisan v register krmnih dodatkov Skupnosti kot obstoječ proizvod v skladu s členom 10 Uredbe (ES) št. 1831/2003.
            
         
               (2)
            
            
               Na zahtevo Komisije je Evropska agencija za varnost hrane (Agencija) 14. junija 2007 sprejela mnenje o mejnih vrednostih ostankov (MRL) za kantaksantin v živilih živalskega izvora (4). Da se zagotovi spoštovanje sprejemljivega dnevnega vnosa kantaksantina, je Agencija predlagala, da se mejne vrednosti ostankov za navedeno snov določijo v skladu z vrednostmi iz navedenega mnenja.
            
         
               (3)
            
            
               Mejne vrednosti ostankov je torej treba ustrezno določiti za krmni dodatek kantaksantin poleg obstoječih pogojev za dovoljenje, ki veljajo za ta dodatek.
            
         
               (4)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V zvezi s kantaksantinom se poleg pogojev za dovoljenje iz Direktive 2003/7/ES uporabljajo mejne vrednosti ostankov, kot je določeno v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. avgusta 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  UL L 22, 25.1.2003, str. 28.
   
      (3)  UL L 289, 28.10.1998, str. 4.
   
      (4)  Znanstveno mnenje znanstvenega sveta za dodatke in izdelke ali snovi, ki se uporabljajo v živalski krmi o mejnih vrednostih ostankov za kantaksantin v živilih živalskega izvora živali, ki so bile hranjene s kantaksantinom kot krmnim dodatkom. The EFSA Journal (2007) 507, 1-19.
   
      PRILOGA
      
                  Št. ES
               
               
                  Dodatek
               
               
                  Kemijska formula, opis
               
               
                  Vrsta ali kategorija živali
               
               
                  Mejne vrednosti ostankov (MRL) v ustreznih živilih živalskega izvora
               
            
                  Barvila, vključno s pigmenti
               
            
                  
                              1.
                           
                           
                              Karotenoidi in ksantofili
                           
                        
            
                  E161 g
               
               
                  kantaksantin
               
               
                  C40H52O2
                  
               
               
                  perutnina, razen kokoši nesnic
               
               
                  15 mg kantaksantina/kg jeter (mokro tkivo) in 2,5 mg kantaksantina/kg kože/maščob (mokro tkivo)
               
            
                  kokoši nesnice
               
               
                  30 mg kantaksantina/kg rumenjaka (mokro tkivo)
               
            
                  losos
               
               
                  10 mg kantaksantina/kg mišičnine (mokro tkivo)
               
            
                  postrv
               
               
                  5 mg kantaksantina/kg mišičnine (mokro tkivo)
               
            
                   
               
               
                  
                              3.1
                           
                           
                              kantaksantin, po predpisih Skupnosti dovoljen za barvanje živil
                           
                        
               
                   
               
               
                  perutnina, razen kokoši nesnic
               
               
                  15 mg kantaksantina/kg jeter (mokro tkivo) in 2,5 mg kantaksantina/kg kože/maščob (mokro tkivo)
               
            
                  kokoši nesnice
               
               
                  30 mg kantaksantina/kg rumenjaka (mokro tkivo)
               
            
                  losos
               
               
                  10 mg kantaksantina/kg mišičnine (mokro tkivo)
               
            
                  postrv
               
               
                  5 mg kantaksantina/kg mišičnine (mokro tkivo)